વડોદરામાં 24મી ઓક્ટોબર, 2000ના રોજ મીરા એરડાનો જન્મ થયો. મીરાના પિતા કિરીટ એરડાને ગો કાર્ટિંગ અને કાર રેસિંગનો શોખ હતો, પરંતુ તેઓ તેમાં કેરિયર બનાવી શક્યા નહિ. મીરા આઠ વર્ષની હતી ત્યારે તેના પિતાએ ગો કાર્ટિંગનો ટ્રેક 2009માં શરૂ કર્યો. ત્યારથી મીરાના મનમાં કાર રેસિંગ ચેમ્પિયન બનવાનું સપનું હતું. મીરાને પહેલેથી જ સ્પીડ અને કાર ગમતાં હોવાથી તેના પિતાને થયું કે મારી અધૂરી ઇચ્છા મીરા પૂરી કરશે. મીરાની કોલ્હાપુરમાં છ દિવસની પ્રોફેશનલ ટ્રેનિંગ પછી પ્રોફેશનલ કેરિયરની શરૂઆત થઈ. છ વર્ષ ગો કાર્ટિંગ કર્યું, 2014થી ફોર્મ્યુલા કાર રેસિંગ કર્યું. મીરાએ ફોર્મ્યુલા-4 એલજીબી ક્લાસમાં 2016માં રૂકી ચેમ્પિયન થઈ. આ પછી 2017થી ફોર્મ્યુલા-4 બીએમડબ્લ્યુ ચલાવવાની શરૂઆત કરી. મીરા એરડાએ ગયા વર્ષે ફોર્મ્યુલા-4 બીએમડબ્લ્યુ ચેમ્પિયનશિપમાં ભાગ લીધો. ભારતની પ્રથમ ફોર્મ્યુલા બીએમડબ્લ્યુ 230 કિલોમીટર પ્રતિ કલાક કાર ચલાવી. જે. કે. ટાયર નેશનલ રેસિંગ ચેમ્પિયનશિપ ફોર્મ્યુલા-4 કાર રેસિંગ ચેમ્પિયનશિપમાં ભાગ લીધો. મીરાએ પહેલા બે વર્ષ ફોર્મ્યુલા એલજીબી કાર ચલાવી. ફોર્મ્યુલા નેશનલ ચેમ્પિયનશિપ 2016માં નેશનલ રૂકી ચેમ્પિયનમાં ભાગ લેનાર મીરા એરડા પ્રથમ યુવતી હતી જે સૌથી યુવાન વયે ચેમ્પિયન થઈ હતી.